Slovenska kronika, 7.11.2008


Naslov: Razstava razglednic Pozdrav iz Sevnice

Tekst za voditelja:

T- Sevnica /

V galeriji sevniškega gradu so sinoči otvorili razstavo starih razglednic, ki so jo naslovili Pozdrav iz Sevnice. Gre za zbirko razglednic, ki jih hrani Posavski muzej, ki pa jo je svojimi številnimi razglednicami dopolnil še sevniški kronist in zbiratelj Ljubo Motore. Razstavljene so razglednice vseh večjih krajev današnje sevniške občine, ki pričajo o bogati zgodovini in razvoju teh krajev. Razstavo sta pripravila Posavski muzej in Zavod za kulturo, šport, turizem in mladinske dejavnosti iz Sevnice (KŠTM). Razstava bo odprta do 11. januarja.
